Innocentius episcopus servus servorum Dei dilectis in Christo filiabus abbatisse et sororibus monasterii Sancte Marie de Tar salutem et apostolicam benedictionem. Cum a nobis petitur quod iustum est et honestum tam vigor equitatis quam ordo exigit rationis ut id per sollicitudinem officii nostri ad debitum perducatur effectum. Ea propter dilecte in Christo filie vestris iustis petitionibus annuentes locum et territorium Batelli iuxta Belnam cum omnibus appenditiis suis, nemoribus, pratis, vineis, terris cultis et incultis. Decimam eiusdem loci et quandam vineam in privileia quatuor sextarios vini quos Robertus de Vort habebat in vinea predicta et totidem sextarios in alia vinea quam possident heredes Landrici de Pommart quendam mansum Belne qui fuit Stephani prepositi et censum eiusdem mansi quatuor mansos in Seseia et medietatem unius mansi. Cursum in superficie illius loci in montanis, nemoribus, terris cultis et incultis et quicquid Robertus de Ouert ibi iure hereditario possidebat. Quicquid iuris Seginus miles de Voleniaco habebat in Vlinis a vinea Calpinesia sursum. Quicquid idem miles habebat in Bieria et in Corbet et in veteribus vineis. Terram de Josupe/ert. Totum tenimentum de Varanges preter molendinum et quoddam pratum ad Marsueil quod fuit G. de Corbertau sicut ea iuste et pacifice possidetis vobis et ecclesie vestre auctoritate apostolica confirmamus et presentis scripti patrocinio communimus. Nulli ergo omnino hominum liceat hanc paginam nostre confirmationis infringere vel ei ausu temerario contraire. Siquis autem hoc attemptare presumpserit indignationem omnipotentis Dei et beatorum Petri et Pauli apostolorum eius se noverit incursurum. Datum Rome apud Sanctum Petrum idibus junii pontificatus nostri anno primo.